1998R0779 — LT — 09.04.2014 — 001.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:









▼B

TARYBOS REGLAMENTAS (EB) Nr. 779/98

1998 m. balandžio 7 d.

dėl Turkijos kilmės žemės ūkio produktų importo į Bendriją, panaikinantis Reglamentą (EEB) Nr. 4115/86 ir iš dalies keičiantis Reglamentą (EB) Nr. 3010/95







EUROPOS SĄJUNGOS TARYBA, atsižvelgdama į Europos Bendrijos steigimo sutartį, ypač į jos 113 straipsnį, atsižvelgdama į Komisijos pasiūlymą, kadangi 1998 m. vasario 25 d. EB ir Turkijos Asociacijos Tarybos sprendime Nr. 1/98 dėl žemės ūkio produktų prekybos režimo nustatyta preferencijų sistema, taikoma Turkijos kilmės žemės ūkio produktų importui į Bendriją; kadangi turėtų būti priimtos nuostatos, leidžiančios Komisijai priimti specialias išsamias minėto naujo importo režimo taikymo taisykles nepažeidžiant 1994 m. liepos 25 d. Tarybos reglamento (EB) Nr. 1981/94 dėl Bendrijos tarifinių kvotų atidarymo tam tikriems produktams, kurių kilmės šalis yra Alžyras, Kipras, Egiptas, Izraelis, Jordanija, Malta, Marokas, Vakarų krantas ir Gazos ruožas, Tunisas ir Turkija, ir jų administravimo bei nustatančio išsamias šių tarifinių kvotų išplėtimo ir koregavimo taisykles ( 1 ) 6 ir 7 straipsnių nuostatų; kadangi tuomet, kai pagal Bendrijos taisykles tam tikriems produktams turi būti taikoma konkreti importo kaina, preferencinė tarifų sistema turi būti taikoma atsižvelgiant į minėtą kainą; kadangi Reglamente (EEB) Nr. 4115/86 ( 2 ) nustatyta tvarka, taikytina Turkijos kilmės žemės ūkio produktų importui į Bendriją pagal EB ir Turkijos Asociacijos Tarybos sprendimą Nr. 1/80; kadangi minėto sprendimo nuostatos dėl žemės ūkio buvo panaikintos EB ir Turkijos Asociacijos Tarybos sprendimu Nr. 1/98; kadangi todėl turėtų būti panaikintas Reglamentas (EEB) Nr. 4115/86; kadangi tarifų lengvatos trims Turkijos kilmės produktams, išvardytiems 1995 m. gruodžio 18 d. Tarybos reglamente (EB) Nr. 3010/95 dėl laikino ar visiško muitų, taikomų tam tikriems Maltos ir Turkijos kilmės produktams, išvardytiems Kombinuotosios nomenklatūros 1–24 skyriuose ir 27 skyriuje, netaikymo ( 3 ), taip pat turėtų būti panaikintos; kadangi Asociacijos Tarybos sprendimas taikomas nuo 1998 m. sausio 1 d.; kadangi, atsižvelgiant į skubumą, šis reglamentas turėtų įsigalioti jo paskelbimo Europos Bendrijų oficialiajame leidinyje dieną, PRIĖMĖ ŠĮ REGLAMENTĄ:







▼M1

1 straipsnis

Komisija įgyvendinimo aktais priima taisykles, reikalingas taikant importo režimą Turkijos kilmės produktams, nurodytiems Sutarties dėl Europos Sąjungos veikimo I priede, kurie pagal EB ir Turkijos asociacijos tarybos sprendimo Nr. 1/98 sąlygas importuojami į Sąjungą. Tie įgyvendinimo aktai priimami laikantis 2a straipsnio 2 dalyje nurodytos nagrinėjimo procedūros.

▼B

2 straipsnis

Kai pagal Bendrijos taisykles tam tikriems produktams turi būti taikoma konkreti importo kaina, preferencinė tarifų sistema turi būti taikoma atsižvelgiant į minėtą kainą.

Jeigu žuvininkystės produktams nustatyta apytikrė kaina, preferencinis tarifas turi būti taikomas atsižvelgiant į šią kainą.

▼M1

2a straipsnis

1. Komisijai padeda Bendro žemės ūkio rinkų organizavimo komitetas, įsteigtas pagal Europos Parlamento ir Tarybos reglamento (ES) Nr. 1308/2013 ( 4 ) 229 straipsnį. Tas komitetas – tai komitetas, kaip nustatyta Europos Parlamento ir Tarybos reglamente (ES) Nr. 182/2011 ( 5 ).

2. Kai daroma nuoroda į šią dalį, taikomas Reglamento (ES) Nr. 182/2011 5 straipsnis.

3. Kai komiteto nuomonei gauti būtina rašytinė procedūra, tokia procedūra laikoma baigta be rezultato, jei per nuomonei pateikti nustatytą laikotarpį taip nusprendžia komiteto pirmininkas arba to prašo bent vienas ketvirtadalis komiteto narių.

▼B

3 straipsnis

Šiuo dokumentu panaikinamas Reglamentas (EEB) Nr. 4115/86.

4 straipsnis

Reglamentas (EB) Nr. 3010/95 taisomas taip:

1. pavadinimas keičiamas taip: „1995 m. gruodžio 18 d. Tarybos reglamentas (EB) Nr. 3010/95 dėl visiško ar laikino muitų tarifų, taikomų tam tikriems Maltos kilmės produktams, išvardytiems kombinuotosios nomenklatūros 1–24 skyriuose, netaikymo“.

2. 1 ir 2 straipsniai keičiami taip: „1 straipsnis Importuojant į Bendriją Maltos kilmės produktus, išvardytus šio reglamento priede, taikomi kiekvienam produktui nustatyti muito tarifai. 2 straipsnis Taikant šio reglamento nuostatas, kilmės taisyklės yra taisyklės, bet kuriuo konkrečiu laikotarpiu taikomos Sutarčiai, kuria steigiama asociacija tarp Europos ekonominės bendrijos ir Maltos.“

3. I priedas dėl 1–24 skyriuose išvardytų produktų, kurių kilmės šalis yra Malta, vadinamas „priedu“.

4. II priedas dėl 1–24 skyriuose išvardytų produktų, kurių kilmės šalis yra Turkija, panaikinamas.

5 straipsnis

Šis reglamentas įsigalioja jo paskelbimo Europos Bendrijų oficialiajame leidinyje dieną.

Šis reglamentas yra privalomas visas ir tiesiogiai taikomas visose valstybėse narėse.